Lav et referat af nedenstående tekst:

Tekst:
Vejret den kommende uge vil ifølge DMI være langt mere efterårsagtigt end sommerligt. Om natten kan vi komme helt ned på omkring fem grader. - Det gælder især for mandag, hvor vi får både blæst og byger  og temperaturer, som ikke kommer højere end 15 grader, siger DMI's vagtchef, Thyge Rasmussen. Det ser dog ud til, at de kommende dage bliver en smule mere venlige. - Tirsdag vil vinden lægge sig noget, og bygerne bliver færre. Onsdag og torsdag vil der kun være ganske enkelte byger, men temperaturen har svært ved at komme højere end 15-18 grader, siger Thyge Rasmussen. At sommeren er ved at slippe sig greb, kan især mærkes på temperaturerne om natten, som vil få et ordentligt dyk i denne uge. DMI forudsiger kølige nætter med temperaturer ned til 5-10 grader. Alt håb om lidt mere sommerligt vejr er dog ikke ude, understreger Thyge Rasmussen. - Når vi kommer hen mod næste weekend, er der en tendens til, at temperaturerne er lidt for opadgående igen, siger han. Dagens vejrudsigt for det nordjyske: Mest skyet og til tider byger, måske med torden. Det bliver blæsende og køligt med jævn til hård vind fra sydvest og vest, i vindstød og ved kysterne op til stiv eller hård kuling. Temperatur mellem 12 og 15 grader.

Referat:
Sommeren går på hæld, og det vil kunne mærkes på vejret i den kommende uge, som byder på regn og blæst.